
Comisia pentru buget, finanţe şi bănci

Bucureşti,     17.03.2004

Nr. 22/156

Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative privind reglementarea datoriilor la bugetul de stat şi bugetul asigurărilor sociale, inclusiv a penalităţilor cumulate de unităţile şi instituţiile de cercetare ştiinţifică şi dezvoltare tehnologică, cu care comisia noastră a fost sesizată în fond cu adresa Biroului Permanent nr. 141 din 4 martie 2003.

PREŞEDINTE,

Prof. dr. Florin Georgescu

Parlamentul  României

Comisia pentru buget, finanţe şi bănci

Bucureşti,      17.03.2004

Nr. 156

asupra propunerii legislative privind reglementarea datoriilor la bugetul de stat şi bugetul asigurărilor sociale, inclusiv a penalităţilor cumulate de unităţile şi instituţiile de cercetare ştiinţifică şi dezvoltare tehnologică
RAPORT

Cu adresa nr. 141 din 4 martie 2003, Biroul Permanent, conform art. 89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind reglementarea datoriilor la bugetul de stat şi bugetul asigurărilor sociale, inclusiv a penalităţilor cumulate de unităţile şi instituţiile de cercetare ştiinţifică şi dezvoltare tehnologică.

La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.

Prezenta propunere legislativă are ca obiect de reglementare anularea debitelor restante, precum şi a penalităţilor de întârziere aferente acestora, aparţinând unităţilor şi instituţiilor de cercetare tehnologică, către bugetul de stat şi bugetul asigurărilor sociale de stat.

In urma examinării propunerii legislative privind reglementarea datoriilor la bugetul de stat şi bugetul asigurărilor sociale, inclusiv a penalităţilor cumulate de unităţile şi instituţiile de cercetare ştiinţifică şi dezvoltare tehnologică în şedinţa din 17.03.2004, comisia a hotărât, cu 23 voturi pentru şi 2 voturi împotrivă respingerea întrucât prin raportare la soluţia normativă, şi anume, anularea unor debite bugetare restante, devin incidente dispoziţiile art. 15 alin. (1) din Legea nr. 500/2002 privind finanţele publice, în conformitate cu care, în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, iniţiatorii au obligaţia să prevadă şi mijloacele necesare pentru acoperirea minusului de venituri sau creşterea cheltuielilor.

Prezenta propunere legislativă face parte din categoria legilor ordinare.
PREŞEDINTE,

Prof. dr. Florin Georgescu
 SECRETAR,

Dr. Daniel Ionescu

         Experţi parlamentari:

         Onete Alexandru

         Măţan Ofelia
